หุ้นไทยกระเตื้อง ผ่าน 700 จุดอีกรอบ
ดัชนีตลาดหลักทรัพย์ไทยวันนี้&nbsp;เคลื่อนไหวในแดนบวกตลอดทั้งวัน โดยแตะจุดต่ำสุด 698.47 จุด และสูงสุดที่ระดับ 704.32 จุด ก่อนปิดตลาดในสุดสัปดาห์ที่ระดับ 703.64 สุด เพิ่มขึ้น 8.93 จุด มูลค่าการซื้อขาย 15,203.98 ล้านบาท
11 ธ.ค. 2552

ดัชนีตลาดหลักทรัพย์ไทยวันนี้ เคลื่อนไหวในแดนบวกตลอดทั้งวัน โดยแตะจุดต่ำสุด 698.47 จุด และสูงสุดที่ระดับ 704.32 จุด ก่อนปิดตลาดในสุดสัปดาห์ที่ระดับ 703.64 สุด เพิ่มขึ้น 8.93 จุด มูลค่าการซื้อขาย 15,203.98 ล้านบาท
หลักทรัพย์ที่มีการซื้อขายสูงสุด 5 อันดับแรก ได้แก่ PTT , PTTEP , BANPU , ADVANC , KBANK ตามลำดับ
สำหรับดัชนี mai  ปิดตลาดที่ระดับ 214.12 จุด เพิ่มขึ้น 2.49 จุด มูลค่าการซื้อขาย 303.17 ล้านบาท
นายอภิสิทธิ์ ลิมศุภนาค ผู้ช่วยผู้อำนวยการฝ่ายหลักทรัพย์ บล.บีฟิท กล่าวว่า ตลาดหุ้นไทยเช้านี้รีบาวน์ตามภาวะตลาดต่างประเทศ ซึ่งมองว่า คงจะเป็นการรีบาวน์สั้น ๆ จากกองทุน LTF-RMF เนื่องจากยังมีการไหของต่างชาติที่ยังขายออกอยู่ ขณะที่การชุมนุมของกลุ่มคนเสื้อแดงเมื่อวานนี้ไม่ได้ผลอะไร           นอกจากนี้ ปัญหาเรื่องมาบตาพุดก็ยังไม่ชัดเจน และมีแววว่าจะยืดเยื้อ อีกทั้งเวลานี้ยังต้องจับตา ดัชนีเงินเหรียญสหรัฐ ให้ดี หลังจากที่วันนี้ได้ขึ้นมาที่ระดับ 76 ซึ่งที่ผ่านมาไม่เคยผ่านแนว 75.5 เลย พอทะลุขึ้นมาก็ทำให้ทิศทางเงินเหรียญสหรัฐผันผวนกว่าเดิม และเป็นการบ่งชี้ให้เห็นว่าเงินเหรียญสหรัฐยังแข็งค่า ทำให้กลุ่มโภคภัณฑ์ ถูกขายออกมา และต่างชาติก็ขายหุ้นกลุ่มนี้อยู่